Diari Oficial de la Generalitat Valenciana


Sumari del DOGV 4759, del 24-05-2004 (2004/5166)

Informació pública del programa d'actuació per al desenvolupament de la unitat d'execució 2.1.1.
------------------------------------------------------------------------------------------------

### Dades del document

Número de DOGV
:   4759

Data del DOGV
:   24-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/5166


Organisme emissor
:   Ajuntament de Benifaió

Tipus de document
:   Anunci

Informació pública del programa d'actuació per al desenvolupament de la unitat d'execució 2.1.1. [2004/F5166]
  
Pel Decret de l'Alcaldia número 495, de data 13 d'abril de 2004, i d'acord amb el que s'establix en els articles 45 i 46 de la Llei 6/1994, de 15 de novembre, Reguladora de l'Activitat Urbanística Valenciana, se sotmet a informació pública l'alternativa tècnica del programa d'actuació integrada per al desenvolupament de la unitat d'execució 2.1.1, corresponent al sector residencial 2.1 de les normes subsidiàries de Benifaió, presentada per l'agrupació d'interés urbanístic de la citada unitat d'execució i que comprén la documentació següent:
  
- Projecte d'urbanització.
  
- Estatuts i acords de l'esmentada agrupació d'interés urbanístic.
  
S'advertix els diversos interessats de la possibilitat de formular tant al·legacions com alternatives tècniques en competència amb la desencadenant d'esta actuació i que podran ser formulades durant un termini de 20 dies hàbils, comptats a partir de la publicació del present anuncio, així com de la posterior publicació en el Diari Oficial de la Generalitat Valenciana.
  
Se sotmet, així mateix, a informació pública i durant el mateix termini de 20 dies, el corresponent projecte d'urbanització per a la tramitació simultània junt amb el programa, tot això de conformitat amb l'article 53 de la Llei Reguladora de l'Activitat Urbanística en relació amb l'article 139 del Reglament de Planejament de la Comunitat Valenciana.
  
Si durant el termini de 20 dies s'aportara una alternativa tècnica substancialment distinta a la desencadenant del programa, se sotmetrà esta a informació pública durant un nou termini de 20 dies només als efectes de l'emissió d'al·legacions, però sense que es puga presentar durant el terminis esmentat cap alternativa tècnica addicional.
  
S'advertix els interessats que este termini de 20 dies podrà ser prorrogat per 20 dies més, si durant els 10 primers del termini d'informació pública hi ha el compromís de presentar una alternativa tècnica substancialment distinta a la inicial. Cal aportar, de conformitat amb l'article 29.13 de la Llei Reguladora de l'Activitat Urbanística, en relació amb l'article 35 de la Llei de Contractes de les Administracions Públiques, garantia o caució suficient per import de 58.945,67 euros (2% del PEM corresponent al projecte d'urbanització).
  
Si s'acorda la pròrroga del termini d'informació pública pel motiu previst anteriorment, esta circumstància s'anunciarà al tauler d'anuncis de l'ajuntament i es posarà en coneixement dels aspirants a agent urbanitzador que per desconéixer-la presenten pliques prematurament.
  
Així mateix, es fa constar que prèviament a la publicació d'este anunci s'ha efectuat remissió d'avís als titulars que consten en el Cadastre com a titulars de l'actuació proposada. La present publicació, de conformitat amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, val de notificació als següents propietaris desconeguts:
  
Titular cadastral: María Rovira Beltrán
  
Referència cadastral: 2513207
  
Adreça: Av. Caixa d'Estalvis, núm. 7, Benifaió
  
Vist el que s'ha exposat i segons que disposa l'article 46 de la Llei Reguladora de l'Activitat Urbanística, aquells interessats a adquirir la condició de l'agent urbanitzador, podran presentar proposicions juridicoeconòmiques en els cinc dies següents al venciment del termini de 20 dies d'exposició pública, o de 40 dies hàbils, en cas que s'haja acordar la citada pròrroga.
  
L'acta d'obertura de pliques tindrà lloc a l'ajuntament a les 12.00 hores del dia hàbil següent a la conclusió del termini per a presentar-les, tal com prescriu l'article 46.5 de la Llei Reguladora de l'Activitat Urbanística.
  
Finalment, dins dels 10 dies següents a l'obertura de pliques podran ser objecte de consulta i de les corresponents al·legacions, totes les actuacions de l'expedient.
  
L'expedient podrà ser examinat al Departament d'Urbanisme de l'Ajuntament de Benifaió (Pl. Major, 15-3ª planta), en horari de 09.00 a 14.00 hores.
  
Cosa que es fa pública per a coneixement general, segons el que es disposa en l'article 46 de la Llei Reguladora de l'Activitat Urbanística.